Shahrukh Khan did lungi dance at Maratha Mandir, Mumbai - Hindi Filmibeat
शाहरुख खान ने मराठा मंदिर में किया लुंगी डांस!
| Published: Friday, August 16, 2013, 14:13 [IST]
मुंबई के नरीमन प्वाइंट पर स्थित सिनेमाहॉल मराठा मंदिर से शाहरुख खान की कई सारी पुरानी यादें जुड़ी हैं। उनकी फिल्म दिलवाले दुल्हनिया ले जाएंगे ने इसी सिनेमाहॉल में जबरदस्त कमाई की और फिल्म के रिलीज होने के बाद भी आज तक ये फिल्म इस सिनेमाहॉल में लगी हुई है। कल यानी गुरुवार को 15 अगस्त के दिन शाहरुख खान ने अपनी फिल्म चेन्नई एक्स्प्रेस के प्रमोशन के लिए मराठा मंदिर को चुना और वहां पर जाकर अपने फैन्स को हैरान कर दिया। सभी शाहरुख खान को वहां पर देखकर चौंक गये और खुशी के मारे अपनी अपनी सीट से उठकर खड़े हो गये। शाहरुख खान की सेक्युरिटी ने किसी को भी शाहरुख के करीब नहीं जाने दिया लेकिन शाहरुख ने लोगो के प्यार को देखकर उन्हें एंटरटेन करने के लिए लुंगी डांस जरुर किया।
शाहरुख खान को देखकर लोगों को अपनी आंखों पर यकीन ही नहीं हुआ। शाहरुख खान ने उनके सामने अपनी फिल्म चेन्नई एक्सप्रेस को लेकर कई सारी बातें कीं और साथ ही ये भी कहा कि वो कोई मार्केटिंग गुरु नहीं हैं लेकिन फिर भी वो अपनी फिल्मों के प्रमोशन के लिए काफी मेहनत करते हैं। शाहरुख खान की फिल्म दिलवाले दुल्हिनियां ले जाएंगे को देखने आए लोगों के लिए तो ये डबल बोनस हो गया कि उन्हें शाहरुख खान की फिल्म के साथ ही उनसे मिलने का भी मौका मिल गया। शाहरुख खान ने सबसे पहले तो लोगों को ढ़ेरा सारा धन्यवाद दिया लेकिन लोगों ने उन्हें ऐसे जाने नहीं दिया।
लोगों ने चिल्लाकर शाहरुख खान को अपने साथ डांस करने को कहा। और शाहरुख खान ने भी अपने फैन्स को एंटरटेन करते हुए चेन्नई एक्सप्रेस के लुंगी डांस पर जमकर ठुमके लगाए। वहां मौजूद भीड़ शाहरुख खान को देखकर बेकाबू सी हो गयी हालांकि शाहरुख के बॉडीगार्ड्स ने उन्हें रोका।
शाहरुख ने कहा लुंगी डांस फिल्म का हिस्सा नहीं
शाहरुख खान ने फिल्म रिलीज होने से पहले ही कहा था कि ये गाना उनकी फिल्म का हिस्सा नहीं है। लेकिन फिल्म के प्रमोशन में हमने इस गाने को यूज किया है। ये गाना फिल्म के अंत में दिखाया जाता है। फिल्म में लुंगी डांस लोगों को बेहद पंसद आया और सिनेमाहॉल में तो लोगों ने खडे़ होकर डांस भी किया।
लुंगी डांस रजनीकांत को समर्पित
शाहरुख खान ने कहा कि लुंगी डांस रजनीकांत जी को ट्रिब्यूट है। ये गाना उन्होंने सिर्फ रजनीकांत जी के लिए बनाया है। इस गाने के दौरान रजनीकांत जी का एक बड़ा पोस्टर भी दिखाया गया है। गाने के लिरिक्स में भी रजनीकांत के नाम को डाला गया है।
दीपिका और शाहरुख ने बिना लुंगी किया लुंगी डांस
वैसे तो इस गाने का नाम लुंगी डांस है लेकिन असल में इस डांस के दौरान ना तो शाहरुख और ना ही दीपिका ने लुंगी पहनी है। शाहरुख खान ने जींस में तो दीपिका ने साड़ी में ही लुंगी डांस किया है। लेकिन गाना बहुत बेहतरीन है। खास तौर पर डांस के दीवानों के लिए तो बेस्ट है।
शाहरुख ने फैन्स के सामने किया लुंगी डांस
हाल ही में शाहरुख खान मुंबई के मराठा मंदिर गये और वहां पर उन्हें देखते ही लोग पागल हो उठे। शाहरुख खान ने सभी को इतना प्यार देने के लिए थैंक्स कहा लेकिन भीड़ ने शाहरुख को तब तक नहीं जाने दिया जब तक उन्होंने लुंगी डांस करके नहीं दिखाया।
शाहरुख ने कहा वो मार्केटिंग गुरु नहीं
शाहरुख खान ने लोगों से कहा कि वो मार्केटिंग गुरु नहीं हैं। लेकिन वो बस ज्यादा से ज्यादा लोगों तक अपनी फिल्म के बारे में खबरें पुहंचाना चाहते हैं। शाहरुख खान ने कहा कि वो चाहते हैं कि ज्यादा से ज्यादा लोग उनकी फिल्मों के बारे में जाने और उन्हें देखें।
Read more about: shahrukh khan maratha mandir chennai express mumbai bollywood शाहरुख खान मराठा मंदिर चेन्नई एक्सप्रेस मुंबई बॉलीवुड
Shahrukh Khan recently visited Maratha Mandir theatre in Mumbai and did lungi dance for his fans. To see Shahrukh Khan all the people got excited and started shouting. Shahrukh Khan said thanks to people for their support and love. Shahrukh Khan danced on Lungi Dance number of Chennai Express.
Story first published: Friday, August 16, 2013, 14:13 [IST]